دونن تورکیه پرزیدنتی رجب طیب اردوغانین صدرلیگی ایله پرزیدنت کومپلکسینده گوونلیک توپلانتی‌سی کئچیریلدی.
بئشتپه‌ده کئچیریلن توپلانتی 3 ساعت یاریم داوام ائتدی.
توپلانتیدا باش ناظیر بینا‌لی ییلدیریم، تورکیه سلاح‌لی قوه‌لری‌نین باش قرارگاه رئیسی ژنرال خلوصی آکار، ایچ ایشلر ناظیری سلیمان سویلو، میللی مدافعه ناظیری فیکری ایشیق و دیگر رسمیلر قاتیلدیلار.
توپلانتیدا بولوجو ترور تشکیلاتی پ.ک.ک-یا قارشی باشلادیلان عملیات موذاکیره اولوندو.
عیراق-ین موصل شهرینده جریان ائدن حادثه‌لر ده توپلانتی‌نین گوندمینده ایدی.
موصل-ون ترور تشکیلاتی داعش-دن تمیزلنمه‌سی ایستیقامتینده آپاریلا‌جاق عملیات دا موذاکیره اولوندو.
تورکیه سلاح‌لی قوه‌لری‌نین داعش باشدا اولماقلا، ترور تشکیلات‌لاری‌نین یاراتدیغی تهدیدی دفع ائده‌رک تورکیه‌نین سوریه سرحدلری‌نین گوونلیگینی آرتیرماق و کوالیسیون گوجلرینه دستک وئرمک مقصدیله 24 آوقوست 2016-جی ایل تاریخینده باشلاتدیغی "فرات قالخانی" عملیاتی دا توپلانتیدا موذاکیره اولونان مسئله‌لر سیراسیندا ایدی.
توپلانتیدا فتح الله چی ترور تشکیلاتی ایله موباریزه ایستیقامتینده داوام ائدن سوروشدورمالارین  گئدیشاتی باره‌سینده ده فیکیر موبادیله‌سی اولدو.
